Document ID: 31983D0222

31983D0222
L 121/31
SLUŽBENI LIST EUROPSKE UNIJE
22.04.1983.
ODLUKA KOMISIJE
od 22. travnja 1983.
o praćenju primjene nacionalnih planova za iskorjenjivanje klasične svinjske kuge
(83/222/EEZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice,
uzimajući u obzir Direktivu Vijeća 80/1095/EEZ o propisivanju uvjeta osmišljenih radi postizanja i održavanja područja Zajednice slobodnim od klasične svinjske kuge (1), a posebno njezin članak 5.;
uzimajući u obzir Odluku Vijeća 80/1096/EEZ od 11. studenoga 1980. o uvođenju financijskih mjera Zajednice radi iskorjenjivanja klasične svinjske kuge (2), a posebno njezin članak 5. stavak 4.;
budući da, posebno s ciljem poboljšanja zdravstvenog stanja stoke u Zajednici i olakšavanja trgovine, Vijeće je Direktivom 80/1095/EEZ i Odlukom 80/1096/EEZ uvelo zajedničku mjeru za iskorjenjivanje klasične svinjske kuge;
budući da članak 5. Direktive 80/1095/EEZ i članak 5. stavak 4. Odluke 80/1096/EEZ predviđaju redovite provjere na licu mjesta kako bi se s veterinarskoga gledišta potvrdilo primjenjuju li se nacionalni planovi za iskorjenjivanje; budući da, u smislu primjene tih odredbi, treba predvidjeti postupke za provedbu provjera; budući da treba upoznati Stalni veterinarski odbor s nalazima provjera na licu mjesta;
budući da su mjere predviđene ovom Odlukom u skladu s mišljenjem Stalnog veterinarskog odbora,
DONIJELA JE OVU ODLUKU:
Članak 1.
Provjera na licu mjesta, kako bi se s veterinarskoga gledišta potvrdilo primjenjuju li se nacionalni planovi za iskorjenjivanje klasične svinjske kuge, odvijat će se u svakoj dotičnoj državi članici prvo prije 1. srpnja 1983. i potom godišnje tijekom razdoblja zajedničkih mjera.
Članak 2.
1. U svakom slučaju Komisija određuje stručnjake odgovorne za provođenje provjera na licu mjesta koje se spominju u članku 1.
2. Države članice će biti 30 dana unaprijed obaviještene o provjeri na licu mjesta kako bi bile u mogućnosti osigurati nužnu pomoć kako je predviđeno člankom 5. Direktive 80/1095/EEZ i člankom 5. stavkom 4. Odluke 80/1096/EEZ.
3. U provođenju tog provjera, imenovani stručnjaci posjećuju središnje ili područno tijelo odgovorno za provedbu planova iskorjenjivanja. Oni mogu posjetiti, prema potrebi, na vlastiti zahtjev, bilo koje stado, klaonicu, objekt za preradu i neškodljivo uništavanje, laboratorij ili druga značajna mjesta ili objekte.
Članak 3.
Izvješća sastavljena nakon provjere na licu mjesta koja se spominje u članku 1. bit će dostavljena Stalnom veterinarskom odboru.
Članak 4.
Ova je Odluka upućena državama članicama.
Sastavljeno u Bruxellesu 22. travnja 1983.

Labels: 20
19
6